**APSTIPRINU**

Rēzeknes novada Sociālā dienesta vadītāja

\_\_\_\_\_\_\_\_\_\_\_\_\_\_\_\_\_\_ S.Strankale

Rēzeknē, 2021.gada 27.jūlijā

**Rēzeknes novada Sociālā dienesta sociālā darbinieka darbam ar ģimenēm ar bērniem**

**amata konkursa nolikums**

1. Šis nolikums nosaka Sociālā dienesta sociālā darbinieka darbam ar ģimenēm ar bērniem amata konkursa (turpmāk – konkurss) izsludināšanas un norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA vakanču portālā publicē sludinājumu par to, ka Rēzeknes novada Sociālais dienests izsludina konkursu uz **sociālā darbinieka darbam ar ģimenēm ar bērniem Dricānu un Strūžānu pagastos** amatu, kā arī norāda papildu informācijas iegūšanas veidu.
3. Pretendentu pieteikšanās un nepieciešamo dokumentu iesniegšanas termiņš – **līdz 2021.gada 9.augusta plkst.16.30** (pieteikums saņemts Rēzeknes novada pašvaldības Sociālajā dienestā neatkarīgi no iesniegšanas veida).
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv).
5. Sociālā darbinieka darbam ar ģimenēm ar bērniem galvenie pienākumi:

5.1. izvērtēt ģimenes sociālās problēmas un to cēloņus, sadarbībā ar kolēģu komandu izstrādāt individuālo ģimenes sociālās rehabilitācijas plānu;

5.2. piesaistīt nepieciešamos resursus, sniedzot ģimenes vajadzībām atbilstošu sociālpsiholoģisko atbalstu;

* 1. veicināt bērnu aprūpes veicēju spēju uzņemties atbildību par bērniem;
	2. atspoguļot darba procesu un sasniegto rezultātu dinamiku atbilstoši sociālā gadījuma vadīšanas dokumentācijas prasībām;
	3. atbalsta un izglītojošo grupu vadīšana.

 5.6. Savas kompetences ietvaros pārstāvēt klienta intereses valsts un pašvaldības institūcijās kā arī nevalstiskajās organizācijās;

1. **Prasības pretendentam:**
	1. otrā līmeņa profesionālā augstākā vai akadēmiskā izglītība sociālajā darbā vai karitatīvajā sociālajā darbā;
	2. vēlama darba pieredze sociālajā darbā ar ģimenēm ar bērniem;
	3. ļoti labas komunikācijas un motivēšanas spējas;
	4. spēja patstāvīgi pildīt amata pienākumus un pieņemt lēmumus savas kompetences ietvaros;
	5. prasme strādāt komandā un veicināt sadarbību;
	6. spēja strādāt dinamiskos un mainīgos darba apstākļos;
	7. teicamas valsts valodas zināšanas un krievu valodas zināšanas saziņas līmenī;
	8. labā lietotāja līmenī strādāt ar datoru un SOPA programmu.
	9. B kategorijas autovadītāja apliecība.

7. Pretendentiem noteiktajā termiņā iesniegt dokumentus Rēzeknes novada pašvaldības Sociālajā dienestā, Atbrīvošanas aleja 95A, Rēzekne, atstājot korespondences pastkastītē, vai sūtīt uz e-pastu: socialais.dienests@rezeknesnovads.lv, (ar norādi „Konkursam uz sociālā darbinieka darbam ar ģimenēm ar bērniem amatu”) pieteikumu (motivācijas vēstuli) un šādus dokumentus:

* 1. amatam motivētu pieteikumu;
	2. profesionālās darbības aprakstu (CV);
	3. izglītību un darba pieredzi apliecinošu dokumentu kopijas;
	4. B kategorijas autovadītāja apliecības kopiju;
1. Konkursa komisija, kuru izveido ar dienesta vadītājas rīkojumu, izskata pretendentu pieteikumus un iesniegtos dokumentus.
2. Konkursa komisija 3 darbdienu laikā pēc pretendentu pieteikšanās termiņa beigām izskata pretendentu pieteikumus un iesniegtos dokumentus.
3. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
4. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikumā izvirzītajām prasībām, ko apliecina iesniegtie dokumenti;

11.2. konkursa otrā kārta – darba intervija;

1. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.

Sociālā dienesta vadītāja S.Strankale